Tež za Chróšćansku gmejnu plan wužiwanja płonin aktualizuja
Chrósćicy (JK/SN). Ležownostne prašenja hrajachu hłownu rólu na wčerawšim posedźenju Chróšćanskeje gmejnskeje rady. Swoje dźěło zahajichu radźićeljo z wuradźowanjom wo wudospołnjacych wustawkach za Chróšćansku dróhu w Hórkach. Stejišća zastupjerjow zjawnych zajimow mějachu so wotwažować. Stejišća komentowaše a předstaji planowar Ernst Panse z Budyšina. Nimo delnjeho zarjada za wobswětoškit běchu wšitke dalše zarjady planam gmejny w połnej měrje přihłosowali. Tež žadanje wobswětoškita nastupajo sadowcowu łuku při wotpowědnej ležownosći móžachu Chróšćancy gmejnscy radźićeljo po namjetach Pansy poměrnje derje rozrisać. Tak po jednohłósnym wobzamknjenju wustawkow twarskim planam na ležownosći w Hórkach hižo ničo na puću njesteji.
bos_Latn szl_Latn